**GHIDUL DE APLICARE LA CONCURSUL DE PROIECTE DE EFICIENȚĂ ENERGETICĂ ÎN AGRICULTURĂ**

**PENTRU FEMEILE CE PRACTICĂ ACTIVITATE ECONOMICĂ AGRICOLĂ ÎN AFARA GOSPODĂRIEI CASNICE**

**oferite în cadrul proiectelor**

**„Sprijin de urgență pentru producătorii agricoli în contextul crizei socio-economice, climatice și energetice”**

**și**

**Răspunsul multidimensional la provocările emergente în materie de securitate umană”**

TERMEN LIMITĂ PENTRU DEPUNEREA PROPUNERILOR:

**15 aprilie 2024, ora 17:00**

**2024**

I. CONTEXT

Republica Moldova se confruntă cu o multitudine de provocări de ordin economic și social datorită războiului din Ucraina, iar aproximativ 30% din importurile Moldovei provin din țările afectate de acest război. Ca rezultat, creșterea bruscă a prețurilor pe piață cauzată de ruperea lanțurilor de aprovizionare are un impact semnificativ asupra pieței de import și export a țării.

Populația din zonele rurale este din ce in ce vulnerabilă la impactul schimbărilor climatice, în special femeile producătoare agricole, inclusiv femeile din cadrul gospodăriilor casnice, care au acces limitat la resurse și la serviciile necesare pentru a asigura cu apă, hrană și energie familiile lor. Mai mult ca atât, populația din zonele rurale au cunoștințe limitate cu privire la practicile agricole durabile și prietenoase mediului care ar crește capacitățile de adaptare și reziliență ale comunităților și ecosistemelor.

Totodată, este de menționat faptul că Republica Moldova nu are resurse energetice proprii și este practic complet dependentă de importurile de combustibili fosili și de energie electrică. Din octombrie 2021, prețurile pentru gaz au crescut semnificativ în Republica Moldova, atât din cauza ultimelor evoluții de pe piețele regionale de energie cauzate de redresarea economiei post-pandemie, cât și de războiul din Ucraina.

Sectorul agricol în Moldova este unul din sectoarele economiei naționale care este cel mai tare afectat de vulnerabilitățile la schimbările climatice. Acesta este dependent de asemenea de combustibilul fosil, fapt ce conduce ca costurile de producției a culturilor agricole să fie de asemenea dureroase din cauza creșterii prețurilor la combustibili din ultima perioadă.

Având în vedere acest fapt, Guvernul Republicii Moldova este preocupat în identificarea soluțiilor de reducere a impactului și a consecințelor crizei actuale asupra producătorilor agricoli și asupra populației în ansamblu.

**II. INFORMAȚIE DESPRE PROIECT**

Proiectul ”*Sprijin de urgență pentru producătorii agricoli în contextul crizei socio-economice, climatice și energetice***”** își propune să contribuie la atenuarea impactului socio-economic al creșterii prețului cauzat de scăderea producției de culturi în Ucraina ca urmare a conflictului militar, precum și a perturbării lanțurilor de aprovizionare din regiune. Aceste efecte sunt cele mai severe în special asupra grupurilor vulnerabile – populația rurală, gospodăriile cu trei și mai mulți copii, gospodăriile conduse de femei și femeile din zonele rurale la general.

Proiectul va încuraja femeile antreprenoare *producătoare agricole micro, mici și mijlocii* să implementeze soluții de tranziție la energie regenerabilă și să aplice tehnologii eficiente din punct de vedere energetic. Proiectul va oferi, prin intermediul PNUD, suport pentru implementarea a cel puțin **75** **de proiecte de eficientizare energetică în agricultură** pentru implementarea proiectelor selectate. Pe lângă ajutorul financiar nerambursabil pentru achiziția de bunuri, echipamente și/sau servicii, femeile antreprenoare vor beneficia și de un program complex de consolidare a capacităților. Această măsură va sprijini redresarea socio-economică pe termen lung, securitatea energetică și tranziția energetică a întreprinderilor conduse de femei producătoare agricole din zonele rurale.

Principalii beneficiaride asistențăsunt *producătoarele agricole micro mici și mijlocii* din raioanele țintă: ***Telenești, Ungheni, Șoldănești, Hâncești, Sângerei, Briceni, Orhei, Strășeni, Criuleni, Dubăsari, Florești, Rezina, Cantemir, Căușeni, Cahul, Taraclia***.

Proiectul ***”Sprijin de urgență pentru producătorii agricoli în contextul crizei socio-economice, climatice și energetice”*** este finanțat de **Agenția Austriacă pentru Dezvoltare** și **Elveția** prin intermediul Fondului ONU „*Parteneriatul pentru Obiectivele de Dezvoltare Durabilă Moldova 2030*” și implementat de Programul Națiunilor Unite pentru Dezvoltare (PNUD) împreună cu Organizația Națiunilor Unite pentru Alimentație și Agricultură (FAO) în perioada *Octombrie 2022 - Decembrie 2024.*

Totodată, este preconizată asistență tehnică și financiară pentru același grup țintă și aceleași raioane în cadrul în cadrul proiectului PNUD **„Răspunsul multidimensional la provocările emergente în materie de securitate umană”,** finanțat de ***Guvernul Japoniei*** pentru alte **30 de beneficiare.**

**Acest Ghid se referă la procedurile și criteriile de selecție ce urmează a fi aplicate pentru selectarea** **femeilor fermiere, producătoarelor agricole mici și mijlocii, ce practică activitate agricolă în afara gospodăriei casnice.**

# III. SCOPUL ȘI OBIECTIVELE PROGRAMULUI DE SUSȚINERE A FERMIERELOR, PRODUCĂTOARELOR AGRICOLE MICI ȘI MIJLOCII, CE PRACTICĂ ACTIVITATE AGRICOLĂ ÎN AFARA GOSPODĂRIEI CASNICE

**Scopul** **acestui Program** este de a oferi asistență complexă (sprijin în formă de procurare de bunuri și servicii, dezvoltarea capacităților, mentorat și ghidare) fermierelor, producătoarelor agricole mici și mijlocii (entitate juridică cu statut de gospodărie țărănească, întreprindere individuală, SRL sau asociație, cooperativă) în vederea creșterii rezilienței energetice și asigurarea tranziției spre o energie verde prin acordarea de asistență financiară nerambursabilă) pentru co-finanțarea în total a minim 25 de proiecte direcționate spre unul din următoarele obiective:

* Dezvoltarea activităților agricole eficiente energetic și inteligente în materie de climă în cadrul întreprinderilor agricole mici și mijlocii ce practică activitate agricolă în afara gospodăriei casnice - gospodărie țărănească, întreprindere individuală, SRL, asociație sau cooperativă, condusă de femeie;
* Contribuirea la reducerea vulnerabilității în sectorul agricol prin valorificarea surselor de energie regenerabilă și/sau implementarea măsurilor de eficiență energetică.

Grupul țintă: fermiere și producătoarelor agricole mici și mijlocii, ce practică activitate economică agricolă în afara gospodăriei casnice (entitate juridica cu statut de gospodărie țărănească, întreprindere individuală, SRL sau asociație, cooperativă) a cărei fondatoare este femeie.

*Concursul este gestionat de compania Civitta International OU* *în parteneriat cu CIVITTA M S.R.L și Asociația Publică Centru European “Pro-Europe”, în baza contractului de parteneriat încheiat cu PNUD Moldova în cadrul proiectelor ”Sprijin de urgență pentru producătorii agricoli în contextul crizei socio-economice, climatice și energetice” și* *„Răspunsul multidimensional la provocările emergente în materie de securitate umană”.*

Beneficiarele Programului de suport pentru implementarea proiectelor de eficiență energetică nu vor primi asistență financiară nerambursabilă în valoare monetară, dar vor primi direct bunurile sau serviciile indicate în cererea de aplicare la proiect.

# IV. ZONE ELIGIBILE DE PROVENIENȚĂ A AFACERILOR

Propunerile de proiect pot fi înaintate din partea fermierelor, producătoarelor agricole mici și mijlocii, cu activitate în afara gospodăriei casnice, **care au sediul în unul** din următoarele raioanele:

* Telenești
* Ungheni
* Șoldănești
* Briceni
* Orhei
* Hâncești
* Sângerei
* Strășeni
* Criuleni
* Dubăsari
* Florești
* Rezina
* Cantemir
* Căușeni
* Cahul
* Taraclia

Propunerile de proiect pot fi înaintate atât din partea aplicantelor din mediul rural cât și din mediul urban din zonele țintă.

În cazul în care o aplicantă este fondatoare la 2 sau mai multe entități economice, doar una din acestea va putea beneficia de suportul oferit de Proiectele PNUD.

**V.** **TIPUL ȘI VALOAREA SPRIJINULUI OFERIT, ACTIVITĂȚILE ELIGIBILE PENTRU FINANȚAREA FERMIERELOR, PRODUCĂTOARELOR AGRICOLE MICI ȘI MIJLOCII.**

Valoarea maximă a finanțării oferite de PNUD pentru **fermierele și producătoarele agricole mici și mijlocii, ce practică activitate economică agricolă în afara gospodăriei casnice**, nu va depăși suma indicată în Tabelul 1, în funcție de finanțarea solicitată.

Finanțarea oferită de PNUD va putea fi folosită, în funcție de tipul activităților generatoare de venituri planificate, pentru procurare lucrări și/sau bunuri/utilaje/echipamente, precum și pentru procurarea de servicii de asistență tehnică specializată.

Descrierea măsurilor și valoarea maximă a suportului ce poate fi obținută de fermierele și producătoare agricole mici și mijlocii, ce practică activitate economică agricolă în afara gospodăriei casniceeste prezentată în Tabelul 1 de mai jos.

***Tabelul 1. Informații cu privire la valoarea maximă a sprijinului și măsurile eligibile***

|  |  |  |
| --- | --- | --- |
|  | **Finanțare din partea Guvernului Japoniei** | **Finanțare din parte Elveției** |
| ***Finanțarea, valoarea*** | Până la **10.000 dolari SUA** | Până la **18.000 dolari SUA** |
| ***Co-finanțare din partea beneficiarului*** | Contribuție financiară: minim 20 % din suma finanțării, dar nu mai mare de suma finanțării | |
| ***Grupul țintă*** | Fermieră sau producătoare mică și mijlocie, care practică activitate economică agricolă în afara gospodăriei casnice, care este înregistrată sub una din formele juridice: gospodărie țărănească (GȚ), întreprindere individuală (ÎI), societate cu răspundere limitată (SRL), asociație, cooperativă | |
| ***Activități eligibile pentru a fi finanțate*** | * Instalarea colectoarelor solare pentru prepararea apei calde menajere; * Instalarea panourilor solare fotovoltaice; * Instalarea tehnologiilor pentru producerea biogazului; * Instalarea pompelor de căldură; * Instalarea cazanelor bazate pe arderea biomasei solide (lemne, pelete, brichete) pentru încălzire; * Implementarea măsurilor de eficiență energetică în cadrul depozitelor, încăperilor utilizate în cadrul activității economice a femeilor producătoare agricole micro - gospodărie țărănească, întreprindere individuală sau SRL; * Echipament eficient energetic (ex. frigidere de clasă energetică înaltă); * Înlocuirea echipamentelor existente cu echipamente pe bază de refrigeranți alternativi și/sau alte soluții prietenoase mediului, în scop de eficientizare energetică; * Alte activități aferente ce ar contribui la creșterea independenței energetice a femeilor producătoare agricole micro - gospodărie țărănească, întreprindere individuală sau SRL pentru activitățile agricole din cadrul acestora. | |

**VI. ELIGIBILITATEA APLICANTELOR**

Pentru a fi admise la concurs, propunerile de proiecte urmează să corespundă criteriilor minime de eligibilitate enumerate în Tabelul 2. Pot depune dosarele femeile antreprenoare în domeniul agricol care îndeplinesc următoarele condiții:

***Tabelul 2.******Grila de evaluare a conformității și eligibilității***

|  |  |  |  |
| --- | --- | --- | --- |
| **Nr.** | **Criteriu** | **DA** | **NU** |
| 1 | Fermieră sau producătoare agricolă mică sau mijlocie, ce practică activitate agricolă în afara gospodăriei casnice (entitate juridică cu statut de gospodărie țărănească, întreprindere individuală, SRL sau asociație, cooperativă) a cărei fondatoare este femeie. |  |  |
| 2 | Aplicanta este localizată cu activitatea agricolă în unul din raioanele țintă ale Proiectului (Telenești, Ungheni, Șoldănești, Hâncești, Sângerei, Briceni, Orhei, Strășeni, Criuleni, Dubăsari, Florești, Rezina, Cantemir, Căușeni, Cahul, Taraclia). |  |  |
| 3 | Proiectul prezentat se încadrează în activitățile eligibile pentru finanțare conform Ghidului de aplicare |  |  |
| 4 | Producătoarea agricolă mică sau mijlocie - entitate juridica cu statut de gospodărie țărănească, întreprindere individuală, SRL, cooperativă condusă de aplicantă, ține evidență contabilă și prezintă rapoartele financiare în conformitate cu legislația în vigoare și nu are restanțe la bugetul public. |  |  |
| 5 | Aplicanta confirmă disponibilitatea de a contribui cu contribuție financiară pentru implementarea proiectului finanțat cu sprijinul oferit de PNUD Moldova prin proiectele sale. |  |  |
| 6 | Acordul persoanei aplicante privind diseminarea rezultatelor proiectului implementat cu sprijinul oferit de PNUD Moldova prin proiectele sale. |  |  |

**Notă:** *Toate achizițiile în cadrul proiectelor selectate vor fi realizate de compania contractată de PNUD Moldova, cu implicarea beneficiarelor la toate etapele de selectare a serviciilor/bunurilor.*

**Notă:** *Pentru finanțarea din partea PNUD se aplică TVA la cota zero.*

# VII. CO-FINANȚARE

Co-finanțarea urmează a fi asigurată de femeile aplicante prin acoperirea cheltuielilor cu achiziția de bunuri și/sau servicii incluse în proiectul cu care s-a aplicat în concurs. Valoarea co-finanțarii trebuie să fie de cel puțin 20% din valoarea finanțării - sprijinul oferit de PNUD Moldova pentru implementarea proiectului. Această co-finanțare urmează a fi utilizată pentru procurarea de lucrări și/sau bunuri, utilaje, echipamente, materiale precum și pentru procurarea de servicii de asistență tehnică specializată necesare pentru implementarea proiectului.

Aplicanta va transfera sau va depune la contul companiei contractate de PNUD Moldova contribuția până la semnarea de către companie a contractelor de achiziție pentru realizarea proiectului beneficiarei. Neîndeplinirea acestei condiții va constitui motiv de anulare a contractului de asistență.

# VIII. CRITERII DE EVALUARE ȘI SELECTARE

Dosarul care întrunește toate cerințele de conformitate și eligibilitate se consideră dosar complet. Odată cu înregistrarea dosarului complet, nu se admit corectări și completări. Aplicanta este informată prin e-mail privind conformitatea dosarului.

Dosarele care nu întrunesc toate cerințele de conformitate și eligibilitate sunt considerate dosare neeligibile și nu sunt admise la etapa următoare de evaluare. Aplicanta este informat prin e-mail despre motivul respingerii cererii de participare la Program.

Evaluarea proiectelor va fi efectuată în conformitate cu criteriile enumerate în tabelul 3 de mai jos.

***Tabelul 3. Grila de evaluare a dosarului de aplicare pentru suport financiar***

|  |  |  |  |
| --- | --- | --- | --- |
| **Nr.** | **Criterii de evaluare** | **Punctaj total (maximum**  **100 puncte)** | **Punctaj acordat** |
| **1.** | **Descrierea situației existente și prezentarea obiectivelor aferente proiectului (max. 15 pct. )** |  |  |
|  | Datele generale prezentate cu privire la descrierea afacerii și a situației existente în cadrul companiei/producătorului agricol sunt rezonabile, complete și reflectă o prezentare de ansamblu a domeniului de activitate și a provocărilor cu care se confruntă: |  |  |
|  | Da | 5 |  |
| Parțial | 2 |
| Nu | 0 |
|  | Obiectul proiectului, rețelele inginerești și echipamentele aferente acestuia sunt descrise corespunzător: |  |  |
|  | Da | 5 |  |
|  | Parțial | 2 |  |
|  | Nu | 0 |  |
|  | Obiectivele proiectului |  |  |
|  | Obiectivele proiectului sunt prezentate și sunt de tip SMART | 5 |  |
| Obiectivele proiectului sunt prezentate dar nu sunt de tip SMART | 2 |
|  | Obiectivele proiectului nu sunt prezentate | 0 |  |
| **2.** | **Fezabilitatea proiectului (max. 60 pct. )** |  |  |
| 2.1. | **Fezabilitatea tehnică a proiectului (max. 20 pct. )** |  |  |
|  | Descrierea tehnică și activitățile aferente proiectului sunt prezentate adecvat, într-un limbaj coerent | 5 |  |
| Descrierea tehnică și activitățile aferente proiectului sunt prezentate într-un limbaj coerent, dar în mod sumar | 2 |
| Descrierea tehnică și activitățile aferente proiectului nu sunt prezentate în mod corespunzător | 0 |
|  | Tehnologia și soluțiile propuse în proiect contribuie la soluționarea provocărilor cu care se confruntă compania/producătorul agricol |  |  |
|  | Da | 5 |  |
| Parțial | 2 |
| Nu | 0 |
|  | Măsurile propuse, detaliile tehnice și specificațiile tehnice aferente materialelor și tehnologiilor utilizate în proiect sunt descrise corespunzător |  |  |
|  | Da | 5 |  |
|  | Parțial | 2 |  |
|  | Nu | 0 |  |
|  | Sunt prezentate datele cu privire la estimările cantităților de energie ce urmează a fi produse/economisite ca rezultat al implementării proiectului |  |  |
|  | Da | 5 |  |
|  | Parțial | 2 |  |
|  | Nu | 0 |  |
| **2.2.** | **Fezabilitatea economică a proiectului (max. 20 pct. )** |  |  |
|  | Sunt prezentate datele estimative cu privire la reducerea costurilor energetice aferente companiei/producătorului agricol |  |  |
|  | Da | 6 |  |
|  | Parțial | 3 |  |
|  | Nu | 0 |  |
|  | Solicitantul de finanțare a confirmat capacitatea sa de implementare a proiectului |  |  |
|  | Da | 7 |  |
|  | Parțial | 3 |  |
|  | Nu | 0 |  |
|  | Costurile aferente proiectului sunt argumentate și justificate |  |  |
|  | Da | 7 |  |
|  | Parțial | 3 |  |
|  | Nu | 0 |  |
| **2.3.** | **Fezabilitatea de mediu a proiectului (max. 20 pct. )** |  |  |
|  | Sunt prezentate datele estimative cu privire la reducerea de gaze cu efect de seră |  |  |
|  | Da | 10 |  |
|  | Parțial | 5 |  |
|  | Nu | 0 |  |
|  | Sunt prezentate informații cu privire la impactul proiectului asupra creșterii rezilienței companiei/producătorului agricol la schimbările climatice |  |  |
|  | Da | 10 |  |
|  | Parțial | 5 |  |
|  | Nu | 0 |  |
| **3.** | **Evaluarea riscurilor și durabilității afacerilor (max. 25 pct. )** |  |  |
|  | Sunt identificate și prezentate principalele riscuri aferente implementării proiectului |  |  |
|  | Da | 10 |  |
|  | Parțial | 5 |  |
|  | Nu | 0 |  |
|  | În cadrul propunerii de proiect sunt prezentate informații relevante cu privire la durabilitatea afacerii (poziția pe piață, strategia de marketing, numărul de beneficiari/clienți, existența potențialului de extindere a afacerii, etc) |  |  |
|  | Da | 15 |  |
|  | Parțial | 7 |  |
|  | Nu | 0 |  |

La etapa de evaluare a fezabilității tehnice financiare, de mediu, și durabilitatea afacerii se admit doar dosarele complete, care au prezentat toate documentele.

În procesul de evaluare a fezabilități proiectului, la necesitate, va fi solicitată opinia unui expert independent, care va elabora și prezenta o expertiză tehnică a proiectului în vederea corespunderii acestuia priorităților Programului.

În procesul de evaluare a fezabilității proiectelor, pot fi organizate interviuri sau vizite la locul desfășurării afacerii după cum urmează:

1. Interviul, în orice formă (telefonic, on line sau fizic), are drept scop aprecierea nivelului de implicare a aplicantei în gestionarea activității și a capacității aplicantei de a realiza cu succes proiectul investițional;
2. Vizita la locul de desfășurare a afacerii are drept scop confirmarea intenției de realizare a investiției, realitatea, legalitatea și existența operațiunilor economico-financiare.

La etapa de evaluare a fezabilității proiectului, pot fi acceptate doar ajustări la proiectul investițional și nu modificarea substanțială a acestuia. În cazul survenirii unei cereri de modificare substanțială sau schimbării în totalitate a proiectul investițional, dosarul se respinge.

În același timp PNUD Moldova își rezervă dreptul de a evalua proiectul depus în dosarul aplicantei din prisma aspectelor tehnice a soluției de eficientizare energetică, și de a propune modificări la proiectul investițional propus de aplicantă. Modificările vor fi coordonate cu aplicanta telefonic sau prin email, iar aplicanta va modifica proiectul.

În cazul necesității prezentării unor acte suplimentare de către aplicantă, acestea urmează a fi prezentate conform termenelor oferite la acea etapă.

În rezultatul evaluării, vor fi selectate spre finanțare minim 25 de proiecte, în total din ambele surse de finanțare, care vor acumula cel mai mare scor în rezultatul evaluării. În cazul în care mai multe proiecte vor acumula același punctaj în rezultatul evaluării, prioritate va fi acordată acelor proiecte care:

1. Au elemente inovative în cadrul acestuia;
2. Au o contribuție financiară mai mare;
3. Dispune de documentația de proiect elaborată și expertizată pentru măsurile propuse în proiect.
4. Unde aplicanta are o vulnerabilitate sporită (cum ar fi mamă cu 3 și mai mulți copii, mamă singură, persoană cu dezabilitate dar care practică activitate economică pentru a-și asigura existența etc.)

Aprobarea deciziei finale de finanțare va fi luată de către Consiliul Proiectului și va fi fixată în Procesul verbal al ședinței Consiliului.

Solicitantele de finanțare vor fi informate prin telefon și email cu privire la aprobarea sau respingerea proiectului înaintat spre finanțare.

# IX. ELIGIBILITATEA CHELTUIELILOR

Pentru a fi considerate **eligibile**, cheltuielile proiectului (atât din componenta finanțată de Proiectele PNUD Moldova, cât și din co-finanțare) trebuie:

* Să fie necesare pentru realizarea obiectivelor proiectului.
* Să fie contractate și efectuate în perioada valabilității contractului de asistență.
* Să fie identificabile, verificabile inclusiv cu documente justificative în conformitate cu legislația RM.

Următoarele cheltuieli sunt considerate **ne-eligibile** (atât din componenta finanțată de Proiectele PNUD Moldova, cât și din co-finanțare):

* Cheltuieli administrative (chirii, salarii, comisioane bancare, etc);

# Orice achiziții sau activități care deja au fost implementate înainte de participarea în acest concurs sau activități finanțate de alți donatori/este interzisă dubla finanțare;

* Achiziții sau activități care nu sunt necesare pentru realizarea scopurilor asistenței financiare nerambursabile;
* Plăți aferente rambursării de datorii, dobânzii și comisioane pentru credite;
* Amenzi, penalități și cheltuieli de judecată și arbitraj;
* Împrumuturi pentru părți terțe;
* Cheltuieli efectuate anterior semnării contractului de asistență;
* Este interzisă procurarea bunurilor de lux, produse militare și cu impact negativ asupra mediului ambiant, mărfuri agricole (e.g. puieți, semințe, plante, etc.), autovehicule inclusiv motociclete, produse farmaceutice, îngrășăminte, echipament medical, echipament uzat (utilizat/second-hand).
* Alte cheltuieli care nu contribuie la realizarea obiectivelor proiectului.

# X. TERMENI ȘI MODUL DE IMPLEMENTARE A PROIECTULUI

Implementarea proiectului va fi gestionată de către compania Civitta International OU în parteneriat cu CIVITTA M S.R.L și Asociația Publică Centru European “Pro-Europe”, contractată de PNUD Moldova, care va semna contractele de finanțare cu producătoarele agricole desemnate câștigătoare a concursului de proiecte de eficiență energetică în agricultură.

Totodată, aceasta va realiza împreună cu echipele proiectelor ”Sprijin de urgență pentru producătorii agricoli în contextul crizei socio-economice, climatice și energetice” și „Răspunsul multidimensional la provocările emergente în materie de securitate umană” achizițiile necesare pentru selectarea furnizorilor / prestatorilor de servicii care va executa lucrările aferente măsurilor propuse în proiect.

Implementarea proiectelor cu suma sprijinului în valoare de **până la 10,000 USD oferit de Guvernul Japoniei trebuie să fie efectuată în termen de până în luna August 2024**.

Implementarea proiectelor cu suma sprijinului în valoare de **până la 18,000 USD oferit de Elveția trebuie să fie efectuată în termen de până în luna Octombrie 2024.**

# XI. TERMENI ȘI MODUL DE APLICARE

Documentele de aplicare vor fi completate în limba română, informațiile solicitate vor fi prezentate conform Formularului model și vor fi descrise clar și în corespundere cu solicitările din fiecare secțiune a documentului.

Modelul Formularului de aplicare poate fi accesat pe pagina web https://sc.undp.md/

Pentru consultații la completarea și depunerea dosarelor vă rugăm să o contactați pe Doina Vrabie, reprezentantul Civitta, la nr. de telefon: +37378055533 sau prin e-mail: doina.vrabie@civitta.com

Reprezentat al Proiectului ”*Sprijin de urgență pentru producătorii agricoli în contextul crizei socio-economice, climatice și energetice*” – Nicoleta PĂDUREȚ, telefon de contact: 069322802, e-mail: [nicoleta.paduret@undp.org](mailto:nicoleta.paduret@undp.org).

Termenul limită de depunere a dosarului de aplicare este **15 aprilie 2024, ora 17:00.** Dosarele transmise după ora limită de aplicare nu vor fi supuse evaluării. Dosarele complete vor fi depuse în format electronic, trimițând un email cu documentația aferentă, la următoarea adresă: doina.vrabie@civitta.com.

Mesajele de aplicare vor conține în mod obligatori următorul subiect:

”Aplicație concurs suport Producătoare agricole Mici și Mijlocii<*denumirea organizației/aplicantei>/<regiunea țintă>”*

*Ex: Aplicație concurs suport Producătoare mici și mijlocii ”Nume Prenume”, raionul Ungheni*

Pachetul de aplicare va conține:

1. Formular de aplicare - **Anexa #A**;
2. Bugetul - **Anexa # B**;
3. Declarație pe proprie răspundere privind veridicitatea informației prezentate conform modelului - **Anexa #C**;
4. Declarația pe propria răspundere privind clasificarea producătorului agricol **- Anexa #D**;
5. Certificatul de înregistrare al întreprinderii;
6. Copia buletinului de identitate a aplicantei – fondatoare a întreprinderii;
7. Acte care confirmă dreptul la proprietate sau dreptul la folosință a terenurilor declarate;
8. Acte care confirmă dreptul la proprietate sau dreptul la folosință a imobilelor, în special cele care sunt implicate în proiectul investițional propus în aplicație;
9. Pentru femei ce practică activitate economică agricolă înregistrate, cu statut juridic: Darea de seamă unificată (formularul UNIF 18/VEN 12); **Notă:** *Solicitanții de finanțare care nu a reușit să înregistreze situația financiară pentru anul precedent de gestiune, va prezenta în formă liberă o declarație scrisă privind cuantumul profitului și pierderilor din anul precedent de gestiune.*
10. Minim o ofertă comercială de la un furnizor de echipamente, utilaje, materiale și servicii vizate în planul de achiziții (prețuri indicate în USD, TVA 0%).